Onsdag klokken 23:49 modtog Nordjyllands Politi en anmeldelse om at en 40-årig kvinde var blevet knivdræbt i Kvissel nær Frederikshavn. Kvinden døde af flere knivstik, og kvindens 15-årige datter er anholdt og sigtet for drabet. Hun nægter sig skyldig. Politiinspektør Michael Kjeldgaard fra Nordjyllands Politi bekræfterden 40-åriges død og fortæller, at hun blev fundet livløs på adressen, og redningsholdet måtte erklære hende død klokken 00.30 efter et forgæves forsøg på genoplivning. I løbet af dagen vil der blive foretaget kriminaltekniske og retsmedicinske undersøgelser på og omkring gerningsstedet. Der forestår en længere efterforskning, der skal afdække motivet, og hvordan drabet blev gennemført. Senere torsdag vil den 15-årige blive fremstillet i et grundlovsforhør. Vi følger sagen hele dagen.

Opsummering:
En 40-årig kvinde er blevet knivdræbt sent onsdag aften. OPDATERET